Diari Oficial de la Generalitat Valenciana


Sumari del DOGV 3125, del 19-11-1997 (1997/11740)

ACORD de 23 de setembre de 1997, de la Comissió Territorial d'Urbanisme de Castelló, pel qual es va aprovar definitivament la modificació puntual de les Normes Subsidiàries de Planejament de Torreblanca relativa a la supressió de vials i creació de sòl per a dotacions d'aparcament.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3125

Data del DOGV
:   19-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11737


Data del document
:   23-09-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3789 ACORD de 23 de setembre de 1997, de la Comissió Territorial d'Urbanisme de Castelló, pel qual es va aprovar definitivament la modificació puntual de les Normes Subsidiàries de Planejament de Torreblanca relativa a la supressió de vials i creació de sòl per a dotacions d'aparcament. [97/C11373]
  
Vist l'expedient relatiu a la modificació de les Normes Subsidiàries de Torreblanca per a la supressió de vials, del qual resulten els següents:
  
Antecedents de fet
  
Primer
  
El Ple de l'Ajuntament, en sessió de 7 d'abril de 1995, va adoptar l'acord d'aprovar inicialment la present la modificació puntual i sotmetre posteriorment l'expedient al tràmit d'informació pública, mitjançant edictes en el Diari Oficial de la Generalitat Valenciana número 2.507, de 15 de maig de 1995, i en el diari Mediterráneo, de 28 d'abril de 1995, període durant el qual no es va produir cap al·legació, i es va aprovar provisionalmet el 22 d'abril de 1996.
  
El document, després del període consultiu prèviament a l'aprovació definitiva, va ser aprovat novament el 14 de juliol de 1997, i la documentació definitiva es va remetre a aquest Servei Territorial el 21 de juliol.
  
Segon
  
La documentació aportada consisteix en memòria informativa i justificativa, plans d'informació i plans d'ordenació.
  
Tercer
  
L'objecte de la modificació és la supressió de tres vials definits en les normes subsidiàries, amb traçat perpendincular a la CN-340, i el canvi d'ubicació d'un quart vial.
  
La justificació que s'aporta és la diferència de cota existent entre els extrems dels mencionats vials, que suposarien pendents superiors al 30% i el fet d'ocasionar interferències directes a la CN-340, al seu pas pel nucli urbà. En definitiva, se suprimeixen un total de 704 metres quadrats de vial que es compensen amb dues dotacions públiques destinades a aparcament.
  
Quart
  
1. El 6 de març de 1996 es va emetre un informe favorable respecte de la modificació plantejada per la Demarcació de Carreteres de l'Estat, respecte de l'afectació de la N-340.
  
2. El 19 de maig de 1995 la Comissió Informativa de la Comissió Territorial d'Urbanisme va emetre un informe previ respecte de la documentació aportada, i al qual es va donar trasllat a l'Ajuntament el 25 de maig. En aquest informe es van plantejar certes deficiències que necessàriament havien de quedar reparades en la documentació que s'havia de remetre a l'efecte de la seua aprovació definitiva.
  
3. El 2 d'abril de 1996, i dins del tràmit previst en l'article 39.1 de la Llei 6/1994, de la Generalitat Valenciana, Reguladora de l'Activitat Urbanística (LRAU), es va requerir l'Ajuntament perquè completara l'expedient i aclarira i corregira la proposta de modificació aportada.
  
4. El 27 de novembre de 1996, i a partir de la nova documentació aportada, es va instar l'Ajuntament perquè incorporara i aclarira certs aspectes, que persistien en el tràmit de període consultiu.
  
Fonaments de dret
  
Primer
  
La tramitació ha sigut correcta en compliment de l'article 38 i la documentació està completa en compliment de l'article 27, en relació al 55, tots aquests de la Llei Reguladora de l'Activitat Urbanística.
  
Segon
  
La modificació queda plenament justificada en criteris de racionalitat de l'ordenació inicialment plantejada, resolució dels problemes de desnivells que té el terreny, i ja que planteja una millora de cara a la seguretat vial amb la N-340, per la qual cosa res no s'ha d'objectar quant a la decisió adoptada des de la potestat urbanística municipal.
  
Tercer
  
La modificació proposa l'eliminació de superfície destinada a vial, amb la proposició de la creació de dues zones destinades a aparcament públic, de manera que no es produeix un increment d'aprofitament lucratiu, que es manté igual i tampoc no serà necessari preveure el compliment de l'article 55.3 i 19 de la Llei Reguladora de l'Activitat Urbanística.
  
Quart
  
A la vista de tot això que s'ha dit, i des de l'exercici autonòmic de les competències previstes en l'article 40.1 de la Llei Reguladora de l'Activitat Urbanística, no s'observa l'existència d'obstacles que qüestionen l'aprovació definitiva de la modificació.
  
Cinqué
  
De conformitat amb els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot elevar la proposta d'aprovació al conseller d'Obres Públiques, Urbanisme i Transports, o bé sotmetre-la a dictamen previ de la Comissió Territorial d'Urbanisme, dictamen que, en el cas de municipis menors de 50.000 habitants, tindrà directament l'efecte de resolució executòria.
  
Segons tot el que antecedeix, la Comissió Territorial d'Urbanisme, en sessió de 23 de setembre de 1997, acorda:
  
Aprovar definitivament la modificació puntual de les Normes Subsidiàries de Planejament de Torreblanca relativa a la supressió de vials i la creació de sòl per a dotacions d'aparcaments.
  
Contra l'anterior acord, que no posa fi a la via administrativa, s'hi pot interposar un recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
  
Castelló, 23 de setembre de 1997.- El secretari de la Comissió Territorial: Joaquín Llidó Silvestre.